“Black Dragon Entertainment” จัดบวงสรวงโปรเจกต์ “วันทอง” (Working Title)

#บวงสรวงวันทองที่ไอคอนสยาม #วันทองProject
#บวงสรวงวันทอง
#GulfKanawut #กลัฟคณาวุฒิ
#หมากปริญ #mark_prin
#InkWaruntorn #ปริมมี่วิพาวีร์

ก่อนเริ่มถ่ายทำจริง แฟนๆ รอชมบนจอยักษ์ 2569 หลังจากประกาศเปิดโปรเจกต์ภาพยนตร์ไทยบล็อกบัสเตอร์ “วันทอง” (Working Title) หนังเรื่องแรกของค่าย Black Dragone Entertainment พร้อมรายชื่อทีมนักแสดงนำไปเมื่อสัปดาห์ก่อน จนกลายเป็นกระแสฮือฮาในโลกโซเชียลที่แฟนๆ ต่างพูดถึงและตั้งตารอรับชม เช้าวันนี้ (27 มกราคม 2568) ก็ได้มีการจัดงานพิธีบวงสรวงภาพยนตร์ ณ Napalai Terrace ชั้น 7 ไอคอนสยาม ท่ามกลางวิวทิวทัศน์ของแม่น้ำเจ้าพระยา
ภายในงานมีผู้บริหารและนักแสดงร่วมงานมากมาย อาทิ จูเลี่ยน จอง ประธานเจ้าหน้าที่บริหารบริษัท Black Dragon Entertainment (ผู้อำนวยการสร้าง Parasite, Snowpiercer, The Admiral: Roaring Currents และ The Host)  มุก ปิยะกานต์ บุตรประเสริฐ ผู้กำกับภาพยนตร์ (ผู้กำกับจาก Long Live Love!) และทีมนักแสดง อิ้งค์ วรันธร เปานิล, หมาก ปริญ สุภารัตน์, กลัฟ คณาวุฒิ ไตรพิพัฒนพงษ์, ปริมมี่ วิพาวีร์ พัทธ์ณศิริ, เฟย ภัทร เอกแสงกุล, โย่ง เชิญยิ้ม,อ๋อง กษาปณ์ จำปาดิบ, แจ๊ค กิตติศักดิ์ ปฐมบูรณา

“วันทอง” เรื่องราวการผจญภัยของพิมพ์มาดา (รับบทโดย อิ้งค์ วรันธร เปานิล) หญิงสาวยุคปัจจุบันที่หลุดเข้าไปในโลกของ “วันทอง” ที่สุดท้ายแล้วต้องมีชะตากรรมถูกประหารเพราะขุนแผน (รับบทโดย หมาก ปริญ สุภารัตน์) และขุนช้าง   (รับบทโดย กลัฟ คณาวุฒิ ไตรพิพัฒนพงษ์) ชายที่รักทั้งสอง เธอจึงจำเป็นต้องหาทางเอาชีวิตรอดและหนีชะตาชีวิตอันน่าอดสูเพื่อกลับบ้านให้ได้ ซึ่งได้รับแรงบันดาลใจมาจากหนังสือ “รติรสไม่นำพา” โดยผู้กำกับให้สัมภาษณ์ว่า “วันทองเวอร์ชันนี้จะบอกเล่าเรื่องราวด้วยมุมมองใหม่และแฟนตาซีที่ไม่ใช่แค่การย้อนเวลา และมีความเป็นหนังรักโรแมนติกมากขึ้น มีการตีความที่ทำให้ตัวละครมีมิติที่เราอาจจะไม่เคยมอง เพราะเชื่อว่าไม่ว่าจะกี่ยุคสมัยก็ยังล้วนเคยเกิดความรู้สึกแบบ วันทอง,ขุนช้าง และขุนแผน ความรู้สึกที่เราต้อง ‘เลือกใครสักคน’ หรือ ‘ตัดใจจากใครสักคน’ โดย “วันทอง” มีกำหนดฉายปี 2569  

ช่องทางติดตามข่าวสาร : Facebook : Black Dragon Entertainment Instagram : Blackdragonent.official                                         X : @ Blackdragon_ent TikTok : Black Dragon Entertainment

Link รูปเพิ่มเติม